	Анана вече се бе досетила какво трябва да се направи. Беше скочила от седлото и сега жестикулираше към него, досещайки се, че той не може да я чуе. Кикаха сръга с пети животното и му извика, макар да знаеше, че е оглушало като него. Все пак то реагира и се впусна след лоса на МакКей. Гонитбата продължи дълго и завърши едва когато преследваният лос сам спря. По муцуната му имаше пяна, а ребрата му се вдигаха и спускаха като ковашки мех. Той залитна, падна странично и издъхна.